b'\n_START_ARTICLE_\nResonaattori\n_START_PARAGRAPH_\nResonaattori on laite tai j\xc3\xa4rjestelm\xc3\xa4, joka resonoi eli v\xc3\xa4r\xc3\xa4htelee luonnostaan tietyill\xc3\xa4 taajuuksilla (joita kutsutaan sen resonanssitaajuuksiksi) suuremmalla amplitudilla kuin toisilla taajuuksilla. V\xc3\xa4r\xc3\xa4htely voi olla joko s\xc3\xa4hk\xc3\xb6magneettista tai mekaanista (my\xc3\xb6s akustista eli \xc3\xa4\xc3\xa4nt\xc3\xa4). Resonaattoreita k\xc3\xa4ytet\xc3\xa4\xc3\xa4n joko tuottamaan tietyntaajuisia aaltoja tai valitsemaan tiettyj\xc3\xa4 taajuuksia signaalista. Musiikkisoittimet k\xc3\xa4ytt\xc3\xa4v\xc3\xa4t akustisia resonaattoreita, jotka tuottavat tietynkorkuisia \xc3\xa4\xc3\xa4ni\xc3\xa4._NEWLINE_Onteloresonaattorissa, jota termi\xc3\xa4 yleens\xc3\xa4 k\xc3\xa4ytet\xc3\xa4\xc3\xa4n viittaamaan s\xc3\xa4hk\xc3\xb6magneettisiin resonaattoreihin, aallot muodostuvat tyhj\xc3\xa4\xc3\xa4n tilaan laitteen sis\xc3\xa4ll\xc3\xa4. Akustisia onteloresonaattoreita, joissa \xc3\xa4\xc3\xa4ni syntyy ilman v\xc3\xa4r\xc3\xa4htelyst\xc3\xa4 yksiaukkoisessa syvennyksess\xc3\xa4, kutsutaan Helmholtzin resonaattoreiksi.'